Used 2014 Nissan Sentra SR for Sale in Magnolia NJ 08049 Warwick Auto Sales
VIN #: 3N1AB7AP0EL638748 Perlemoen: Morné Blignaut wéér aangekeer | Netwerk24
Deur Cara-Lee Dorfling 21 April 2017 08:51
Morné Blignaut, vermeende perlemoensindikaatleier, is weer Vrydag in hegtenis geneem. Foto: Werner Hills
’n Vermeende perlemoensindikaatleier van Port Elizabeth is Vrydagoggend wéér vir perlemoenbedrywighede aangekeer.
Morné Blignaut (45), sy seun (25), asook nog ’n man (34) is omstreeks 06:00 deur die polisie by hul huise in Port Elizabeth in hegtenis geneem.
Blignaut is in 2016, ná ’n twee jaar lange ondersoek, deur die Valke as die vermeende leier van perlemoensindikaat aangekeer.
Hy word saam met sy eksvrou Marshelle (38), en nog ses ander mans van rampokkery aangekla.
Blignaut is op R250 000 borgtog vir die rampokkery vrygelaat.
Na wat beweer word het Blignaut intussen nóg ’n perlemoen-smokkelmaatskappy begin.
Die aantygings spruit uit ’n voorval van 8 Februarie vanjaar, toe ’n man met 700 kg se perlemoen naby Kinkelbos, sowat 47 km buite Port Elizabeth, betrap is.
Hieruit het die polisie se ondersoek hulle glo gelei tot ’n nuwe perlemoenmaatskappy wat gestig is.
Blignaut en sy twee medeverdagtes sal na verwagting eers Maandag in die landdroshof in Kinkelbos verskyn.
Blignaut het die afgelope week in Port Elizabeth se hooggeregshof verskyn. Die verhoor vir die rampokkery is vir 20 November tot 15 Desember op die hofrol geplaas.
Meer oor: Port Elizabeth | Perlemoen
Bekamping van stropery kan uitvoer van perlemoen verhoog
‘Perlemoen ekonomies feitlik uitgesterf’
Perlemoen: Owerhede slaan toe, maar dit baat min